EU Info KUTAK – 14.01.2016.

# NASTAVITE PRIPREMATI PROJEKTE za PRIJAVU NA NATJEČAJE IZ PROGRAMA RURALNOG RAZVOJA RH za razdoblje 2014. – 2020.

# ZA PODMJERU 4.1.- POTPORA ZA ULAGANJA U POLJOPRIVREDNA GOSPODARSTVA

# Natječaj 4.1.1. Restrukturiranje, modernizacija i povećanje konkurentnosti poljoprivrednih gospodarstava omogućava prijavu kroz dva prihvatljiva sektora:

a) svinjogojstvo i peradarstvo i b) sektor voća i povrća.

Sredstva potpore iznose ukupno 11.000.000 EUR u kunskoj protuvrijednosti, a intenzitet potpore po projektu iznosi do 50% od ukupnih prihvatljivih troškova, s time da ga je moguće uvećati za dodatnih 20% u slučajevima propisanim natječajem.

Zahtjevi za potporu popunjavaju se i podnose putem AGRONET aplikacije dostupne na stranicama Agencije za plaćanje u poljoprivredi i ruralnom razvoju [www.apprrr.hr](http://www.apprrr.hr) kao i detaljne informacije sa obrascima i predlošcima potrebnim za prijavu na natječaj. Prijave se zaprimaju do 15.siječnja 2016. Svi detalji natječaja objavljeni  su u Narodnim novinama br. 121/15, od 04.11.2015. godine.

**Natječaj 4.1.2. Zbrinjavanje, rukovanje i korištenje stajskog gnojiva u cilju smanjenja štetnog utjecaja na okoliš**

Sredstva potpore iznose ukupno 20.000.000 EUR u kunskoj protuvrijednosti, a intenzitet potpore po projektu iznosi do 75% od ukupnih prihvatljivih troškova, s tim da ga je moguće uvećati za dodatnih 20 % u slučajevima propisanim natječajem (mladi poljoprivrednici, ulaganje u ekološku proizvodnju ili područja s posebnim ograničenjima) 27. siječnja 2016.

Prijava se podnosi elektronski, putem AGRONET aplikacije koja se nalazi na stranicama Agencije za plaćanje (www.apprrr.hr).

Po završetku elektronskog popunjavanja Zahtjeva za potporu u AGRONET-u, korisnik je dužan ispisati, ovjeriti/pečatiti i potpisati te dostaviti ovjerenu Potvrdu o podnošenju Zahtjeva za potporu u Agencije za plaćanje u poljoprivredi ribarstvu i ruralnom razvoju (APPRRR) - Podružnicu Bjelovarsko-bilogorske županije –u Gajevoj ulici u Bjelovaru i to osobno ili preporučenom poštom.

**NAJAVA** – Prema objavljenom Pravilniku o provedbi PODMJERE 6.4. “Ulaganja u stvaranje i razvoj nepoljoprivrednih djelatnosti” unutar Mjere M06 – Razvoj poljoprivrednih gospodarstava i poslovanja”, propisani su kriteriji za prijavitelje, a nakon toga očekuje se objava natječaja na stranicama Agencije za plaćanje i objava u Narodnim novinama. Ovom mjerom omogućuje se ulaganje u turističke djelatnosti u ruralnom području, tradicijske i umjetničke obrte, aktivnosti vezane uz preradu, maerting i izravnu prodaju proizvoda, uz intenzitet potpore od 70% uz javnu potporu po korisniku u iznosu min. 3.500 eura do 200.000 eura maksimalnog iznosa potpore.

Adela Zobundžija, projekt menadžer

Pro Konzalting d.o.o. Bjelovar / A. Mihanovića 8c